Diari Oficial de la Generalitat Valenciana


Sumari del DOGV 3623, del 11-11-1999 (1999/9408)

Informació pública del programa d'actuació integrada del sector PE/APA-9, Vistahermosa, del Pla General Municipal d'Ordenació Urbana d'Alacant.
-----------------------------------------------------------------------------------------------------------------------------------------------

### Dades del document

Número de DOGV
:   3623

Data del DOGV
:   11-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9408


Organisme emissor
:   Gestizor, SL

Tipus de document
:   Anunci

Informació pública del programa d'actuació integrada del sector PE/APA-9, Vistahermosa, del Pla General Municipal d'Ordenació Urbana d'Alacant. [1999/Q9408]
  
Mitjançant aquest edicte, s'anuncia l'obertura del període d'informació pública de 20 dies, des de l'endemà de la publicació en el Diari Oficial de la Generalitat Valenciana, de la documentació de la proposta d'alternativa tècnica del programa d'actuació integrada del sector PE/APA-9, Vistahermosa, del Pla General Municipal d'Ordenació Urbana de Alacant, promogut per la mercantil Gestizor, SL.
  
Aquesta documentació consisteix en:
  
1. Homologació sectorial i modificativa.
  
2. Modificació del pla parcial.
  
3. Memòria del programa d'actuació integrada.
  
4. Avantprojecte d'urbanització.
  
La documentació esmentada estarà a la vista durant els períodes d'exposició pública esmentats a la notaria del senyor Ramón Alarcón Cánovas, a Alacant, avinguda de l'Estació, número 5, entresol, esquerra, de 09.00 a 14.00, de dilluns a divendres, i també a les dependències d'Urbanisme de l'Ajuntament d'Alacant (expedient dipositat amb el número de registre 43.825, del dia 22 d'octubre de 1999).
  
S'adverteix que dins del termini de 20 dies, des de la publicació del present anunci en el Diari Oficial de la Generalitat Valenciana, qualsevol persona podrà comparéixer a la notaria abans esmentada per a obtenir una còpia de l'acta notarial de protocol·lització o sol·licitar que se li hi exhibisca, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat d'examinar durant el mateix termini, a l'ajuntament, les actuacions derivades de la documentació dipositada i presentar davant d'aquest, per a incorporar-les-hi, tant al·legacions com alternatives tècniques, i també proposicions juridicoeconòmiques per a l'execució de qualsevol de les alternatives, tot això segons el que s'estableix en les articles 46 i 48 de la Llei 6/1994, Reguladora de l'Activitat Urbanística.
  
Aquestes proposicions juridicoeconòmiques es presentaran al Registre General de l'ajuntament, en plica tancada, dins dels cinc dies hàbils següents des del venciment del termini anterior, amb la documentació requerida per al compliment del que s'exigeix en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament el dia hàbil següent a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució d'aquestes.
  
Finalment, aquest edicte compleix la funció de notificació mitjançant edictes, de conformitat amb l'article 59.4 de la Llei 30/1992, pel que fa als propietaris de parcel·les la titularitat o el domicili dels quals, a efectes de notificació, es desconeixen. A continuació s'indiquen les referències cadastrals de les parcel·les desconegudes afectades per l'actuació: 11767/02, 23216/01, 22790/18, 17833/11, 19821/07, 22838/02.